cyanic-selkie/wikianc huggingface dataset:
Τζορτζ Κλούνεϊ
Σχέσεις
Ο Κλούνεϊ αρραβωνιάστηκε την Λιβανοβρετανίδα δικηγόρο σε υποθέσεις προάσπισης των ανθρωπίνων δικαιωμάτων Αμάλ Αλαμουντίν στις 28 Απριλίου 2014. Τον Ιούλιο του 2014 ο Κλούνεϊ δημοσίως κατέκρινε την βρετανική εφημερίδα Daily Mail μετά από δημοσίευμα που υποστήριζε ότι η μητέρα της Αλαμουντίν είναι ενάντια στον γάμο τους εξαιτίας θρησκευτικών αιτιών. Όταν η εφημερίδα απολογήθηκε για την εσφαλμένη είδησή της, ο Κλούνεϊ αρνήθηκε να δεχτεί τη συγγνώμη. Αποκάλεσε την εφημερίδα ως "το χειρότερο είδος ενημέρωσης. Κάποιος που δημιουργεί τις ειδήσεις του εις βάρος των αναγνωστών του". Στις 7 Αυγούστου 2014 ο Κλούνεϊ και η Αλαμουντίν ανανέωσαν τους γαμήλιους όρκους τους στην Βασιλική Εκκλησία του Κένσινγκτον στο Ηνωμένο Βασίλειο. Η Αλαμουντίν και ο Κλούνεϊ παντρεύτηκαν επισήμως στις 27 Σεπτεμβρίου 2014 με κουμπάρο τον Γουόλτερ Βελτρόνι, πρώην δήμαρχο της Ρώμης. Το 2015 ο Κλούνεϊ και η Αλαμουντίν υιοθέτησαν ένα διασωστικό σκύλο, ένα κυνηγόσκυλο που ονομάστηκε Μίλλι. Στις 9 Φεβρουαρίου 2017 στην τηλεοπτική εκπομπή The Talk του καναλιού CBS αναφέρθηκε ότι η Αμάλ ήταν έγκυος και ότι περίμενε δίδυμα. Στις 6 Ιουνίου 2017 η Αμάλ γέννησε μια κόρη, την Έλλα, και έναν γιο, τον Αλεξάντερ.
Ακίνητη περιουσία
Η κύρια κατοικία του Κλούνεϊ είναι στο Λος Άντζελες. Αγόρασε ένα σπίτι 7,354 τμ μέσω της εταιρείας George Guilfoyle Trust. Το σπίτι του στην Ιταλία βρίσκεται στο χωριό Λάτζιο, στην Λίμνη Κόμο, κοντά στην πρώην κατοικία του Ιταλού συγγραφέα Άντα Νέγκρι. Ο Κλούνεϊ διατηρεί επίσης ένα σπίτι στο Λος Κάμπος του Μεξικού, ακριβώς δίπλα στο σπίτι της Σίντι Κρόφορντ και του Ράντε Γκέρμπερ. Το 2014 ο Κλούνεϊ και η σύζυγός του Αμάλ Αλαμουντίν αγόρασαν το σπίτι Μιλ σε ένα νησί του Τάμεση της Αγγλίας, με ένα κόστος περίπου 10 εκατομμυρίων λιρών.
Ατύχημα
Στις 21 Σεπτεμβρίου 2007, ο Κλούνεϊ και η τότε σύντροφος του Σάρα Λάρσον τραυματίστηκαν σε ένα ατύχημα στο Νιού Τζέρσεϋ, όταν η μοτοσυκλέτα του χτυπήθηκε από αυτοκίνητο. Ο οδηγός του αυτοκινήτου κατέθεσε ότι ο Κλούνεϊ προσπάθησε να τον προσπεράσει από τα δεξιά, ενώ ο Κλούνεΐ υποστήριξε ότι ο οδηγός του έκανε νόημα στα αριστερά και μετά αποφάσισε να κάνει μια απότομη δεξιά στροφή και έριξε τη μοτοσυκλέτα του. Στις 9 Οκτωβρίου 2007, περισσότεροι από 25 υπάλληλοι στο Ιατρικό Κέντρο Παλισέιντς απολύθηκαν άνευ πληρωμής επειδή δημοσιοποίησαν τα ιατρικά αρχεία του Κλούνεϊ κατά παράβαση του ομοσπονδιακού νόμου.
Αθλητισμός
Μεγαλωμένος γύρω από το Τσιντσινάτι, ο Κλούνεϊ υπήρξε πάντα θερμός υποστηρικτής των Τσιντσινάτι Μπένγκαλς και των Τσιντσινάτι Ρεντ. Προσπάθησε ακόμα να γίνει Ρεντ, το 1977.
Εξωτερικοί σύνδεσμοι
Κατηγορία:Αμερικανοί παραγωγοί ταινιών Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Παραγωγοί που κέρδισαν Όσκαρ Καλύτερης Ταινίας Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)‎
Νίκος Ξανθόπουλος
Ο Νίκος Ξανθόπουλος (14 Μαρτίου 1934 - 22 Ιανουαρίου 2023) ήταν Έλληνας ηθοποιός και τραγουδιστής. Έγινε ευρύτερα γνωστός την δεκαετία του 1960 ως πρωταγωνιστής δραματικών ταινιών, ερμηνεύοντας κυρίως το ρόλο του φτωχού και κατατρεγμένου λαϊκού παιδιού, που ζει μέσα στη δυστυχία αλλά τελικά λυτρώνεται.
Βιογραφία
Γεννήθηκε στην Νέα Ιωνία της Αθήνας στις 14 Μαρτίου 1934. Ήταν παιδί Πόντιων προσφύγων και μεγάλωσε φτωχικά μαζί με τη μητέρα του. Ο πατέρας του Παναγιώτης, με καταγωγή από την Κερασούντα και συγκεκριμένα την Πουλαντζάκη, ήταν τσαγκάρης, ψαράς και αντιστασιακός, μεταξύ άλλων. Η μητέρα του Μαρία, με καταγωγή από το Ακ Ντάγ Ματέν, τον μεγάλωσε μόνη της καθώς ο πατέρας του απουσίαζε για μεγάλα χρονικά διαστήματα.
Κατά τα εφηβικά του χρόνια υπήρξε αθλητής της ΑΕΚ. Εκτός από τον αθλητισμό, λάτρευε και το διάβασμα. Μεγαλώνοντας αποφάσισε να ασχοληθεί με το θέατρο, παρότι αρχικά τον γοήτευε η ιδέα να γίνει φιλόλογος. Ίνδαλμά του τότε υπήρξε ο Μάνος Κατράκης.
Σπούδασε στη Δραματική Σχολή του Εθνικού Θεάτρου. Αν και ηθοποιός του θεάτρου από το 1957 έως το 1963, αφοσιώθηκε τελικά στον κινηματογράφο.
Το 1970 ίδρυσε τον δικό του θίασο και περιόδευσε στην Ελλάδα.
Η τελευταία του κινηματογραφική εμφάνιση, μετά από απουσία 24 ετών, ήταν το 1995 στην ταινία Με τον Ορφέα τον Αύγουστο του Γιώργου Ζερβουλάκου.
Στα τέλη του 2005 εξέδωσε σε βιβλίο την αυτοβιογραφία του με τίτλο «Όσα θυμάμαι και όσα αγάπησα» και διοργάνωσε εμφανίσεις σε διάφορα μέρη ανά την Ελλάδα για την προώθηση του έργου του. Η ιδέα για το βιβλίο δημιουργήθηκε μετά από συνέντευξή του στο περιοδικό Εικόνες.
Παντρεύτηκε δύο φορές και απέκτησε τέσσερα παιδιά και πέντε εγγόνια.
Απεβίωσε στις 22 Ιανουαρίου 2023.
Θέατρο - Κινηματογράφος
Η πρώτη του επαγγελματική εμφάνιση στο θέατρο έγινε με τον θίασο Κατερίνας στην κομεντί Βιργινία. Συνέχισε στο ελεύθερο θέατρο με διάφορους ρόλους όπως στις ταινίες Η κυρία δε με μέλει, Λα μάμα, Ηλέκτρα (θίασος Ροντήρη, όπου έπαιξε τον ρόλο του Ορέστη), Είσοδος υπηρεσίας, Σκάνδαλα στην εξοχή και το Τραγούδι του νεκρού αδερφού (θίασος Κατράκη). Συμμετείχε σε 24 θεατρικές παραγωγές και έπαιξε όλα τα είδη του θεάτρου.
Η πρώτη του εμφάνιση στον κινηματογράφο έγινε το 1958 στην κωμωδία του Φίλιππα Φυλακτού Το εισπρακτοράκι, στο πλευρό του Βασίλη Αυλωνίτη και του Νίκου Ρίζου.
Τηλεόραση - Εποχή Βιντεοκασετών
Στην τηλεόραση πρωτοεμφανίστηκε το 1973 στη σειρά Αγρίμια.
Οκτώ χρόνια μετά τα Αγρίμια, το 1981, παίζει στο σίριαλ του Ερρίκου Θαλασσινού Το ημερολόγιο ενός θυρωρού. Υποδύεται τον καπετάνιο που θέλει να μπαρκάρει και δεν μπορεί να βρει κάπου να αφήσει τον γιο του. Ο ρόλος ήταν αφορμή να ξαναρχίσει το κάπνισμα.
Το 1994 έπαιξε στην τηλεοπτική δραματική σειρά Στην κόψη του ξυραφιού.
Το 1989 συνεργάζεται με τον Απόστολο Τεγόπουλο και τον Πάνο Κοντέλλη στο Μινόρε μιας καρδιάς που κυκλοφόρησε σε 3 κασέτες και κατόπιν παίχτηκε στην ΕΡΤ σε 16 επεισόδια. Κατόπιν προέκυψε το Η αγάπη που δε γνώρισε σύνορα της οποίας τα γυρίσματα έγιναν στην Αθήνα, την Κωνσταντινούπολη και το Παρίσι. Κυκλοφόρησε σε δύο κασέτες. Αργότερα προβλήθηκε σε 8 επεισόδια στο MEGA.
Ακολούθησαν άλλες δύο βιντεοπαραγωγές, Η καρδιά του πατέρα και Έρωτας στο περιθώριο, που παίχτηκε και στην τηλεόραση στο κανάλι ΑΝΤ1, το 1992.
Τραγούδι
Στην μακρά αποχή του από κινηματογράφο και τηλεόραση είχε την ευκαιρία να επισκεφθεί και περιοδεύσει σε ΗΠΑ, Αυστραλία και σχεδόν όλη την Ευρώπη, γνωρίζοντας πάντα την αποδοχή και την αποθέωση από την ελληνική ομογένεια.
Φιλμογραφία*
* Δεν αναφέρονται οι τηλεοπτικές εμφανίσεις.
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Εσμέ Σημηριώτου
Η Ισμήνη "Εσμέ" Σημηριώτου (και Εσμέ Μεταξά, 1884 - 1982) ήταν Ελληνίδα αθλήτρια της αντισφαίρισης, ολυμπιονίκης το 1906. Ήταν κόρη του Παντελή Σημηριώτη, αδελφή του Γεώργιου Σημηριώτη και ξαδέλφη της Σοφίας Μαρίνου.
Στο Πανελλήνιο πρωτάθλημα αντισφαίρισης ανδρών και γυναικών ήταν πρώτη στο μονό το 1910 και το 1914, δεύτερη το 1924. Στο διπλό γυναικών ήταν πρώτη το 1924 με συμπαίκτρια την Λένα Ζαρίφη. Στο μικτό ήταν πρώτη το 1914 με συμπαίκτη τον Αθανάσιο Ανδριτσάκη.
Είχε συμμετάσχει στην Μεσολυμπιάδα του 1906 και ήταν χρυσή ολυμπιονίκης στο απλό γυναικών. Στον τελικό είχε νικήσει την Σοφία Μαρίνου με 2-0 (6-1, 6-4), οι αγώνες έγιναν στις εγκαταστάσεις του Ο.Α. Αθηνών. Ήταν οι πρώτοι ολυμπιακοί αγώνες που συμμετείχαν γυναίκες και το μοναδικό άθλημα που συμμετείχαν ήταν το τένις και η Σημηριώτου η πρώτη Ολυμπιονίκης.
Στο μεικτό διπλό με συμπαίκτη την Μαρίνου έχασαν στον τελικό με 2-0 από το ζευγάρι Μαξ Ντεκουζί - Μαρί Ντεκουζί
Πέθανε στις 10 Σεπτεμβρίου 1982, ημέρα που η Επιτροπή Ολυμπιακών Αγώνων εξέδωσε ψήφισμα για τον θάνατό της.
Παραπομπές
Κατηγορία:Έλληνες Ολυμπιονίκες Κατηγορία:Ελληνίδες αθλήτριες της αντισφαίρισης
Προεδρική εκλογή των Ηνωμένων Πολιτειών 1984
Οι Προεδρικές εκλογές των Ηνωμένων Πολιτειών 1984 (αγγλικά: 1984 United States presidential election) ήταν οι 50ες προεδρικές εκλογές των Ηνωμένων Πολιτειών, οι οποίες έλαβαν χώρα την Τρίτη, 6 Νοεμβρίου 1984.
Ο 40ος Πρόεδρος των Ηνωμένων Πολιτειών και εκ νέου προεδρικός υποψήφιος του Ρεπουμπλικανικού Κόμματος, Ρόναλντ Ρήγκαν, κατάφερε να νικήσει σαρωτικά και να επανεκλεγεί για δεύτερη συνεχόμενη θητεία, ενάντια στον προεδρικό υποψήφιο του Δημοκρατικού Κόμματος και πρώην Αντιπρόεδρο των Ηνωμένων Πολιτειών, Ουόλτερ Μόντεϊλ.
Από το Ρεπουμπλικανικό Κόμμα, υποψήφιος για την αντιπροεδρία, ήταν ο Αντιπρόεδρος Τζορτζ Χ.Ο. Μπους, και από το Δημοκρατικό Κόμμα, υποψήφια για την αντιπροεδρία, ήταν η βουλευτής από τη Νέα Υόρκη, Τζεραλντίν Φεράρο. Η Φεράρο, ήταν η πρώτη γυναίκα που συμμετείχε σε ψηφοδέλτιο ενός εκ των δύο μεγάλων κομμάτων στις ΗΠΑ.
Οι Ρεπουμπλικανοί Ρήγκαν-Μπους, επικράτησαν σε 49 από τις 50 πολιτείες, ενώ οι Δημοκρατικοί Μόντεϊλ-Φεράρο, κατάφεραν να κερδίσουν μόνο την πολιτεία της Μινεσότα (η οποία ήταν και η πολιτεία καταγωγής του Μόντεϊλ), καθώς και την Περιφέρεια της Κολούμπια (Ουάσινγκτον). Συνολικά, οι Ρήγκαν-Μπους, έλαβαν 525 εκλεκτορικές ψήφους και το 58.8% της λαϊκής ψήφου (54.455.075 ψήφους) και οι Μόντεϊλ-Φεράρο, έλαβαν μόλις 13 εκλεκτορικές ψήφους και το 40.6% της λαϊκής ψήφους (37.577.185 ψήφους).
Η διαφορά των αποτελεσμάτων ανάμεσα στον Ρήγκαν και τον Μόντεϊλ, ήταν η μεγαλύτερη που έχει καταγραφεί στην ιστορία των προεδρικών εκλογών των ΗΠΑ. Επίσης, ο Ρήγκαν, διατηρεί το ρεκόρ της υψηλότερης συγκέντρωσης εκλεκτορικών ψήφων στην ιστορία (525/538).
Διαδικασία
Το Άρθρο Δύο του Συντάγματος των Ηνωμένων Πολιτειών, ορίζει ότι για να υπηρετήσει ένας άνθρωπος στη θέση του προέδρου, πρέπει να είναι γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους. Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές. Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών, θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών θα επιλέξει τον αντιπρόεδρο με πλειοψηφικά κριτήρια.
Η 22η τροπολογία του Συντάγματος, ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές.
Παραπομπές
Κατηγορία:Εκλογές στις Ηνωμένες Πολιτείες Αμερικής Κατηγορία:Πολιτική των Ηνωμένων Πολιτειών
Procol Harum
Οι Procol Harum είναι βρετανικό ροκ συγκρότημα. Αν και είναι γνωστoί για τις μπαρόκ και κλασικές τους επιρροές, οι Procol Harum περιγράφονται ως ψυχεδελικό ροκ και proto-progressive συγκρότημα. Τα αρχικά μέλη του συγκροτήματος αποτελούσαν οι: Κιθ Ριντ (φωνή), Γκάρι Μπρούκερ (φωνητικά και πιάνο), Μάθιου Φίσερ ( Hammond organ M-102), Ρέι Ρόγιερ  (κιθάρα), Ντέιβιντ Νάιτς (μπάσο) και Μπόμπι Χάρρισον  (ντραμς).
Η μεγαλύτερη επιτυχία τους και το τραγούδι που τους καθιέρωσε ήταν το «A Whiter Shade of Pale»  ένα από τα λίγα single που έχει πουλήσει πάνω από 10 εκατομμύρια αντίτυπα. Το τραγούδι γράφτηκε το 1967 σε μουσική Γκάρι Μπρούκερ και Μάθιου Φίσερ και στίχους Κιθ Ριντ.
Ο Kιθ Ριντ πρωτοέγραψε τους στίχους στις αρχές του 1967 και τους έδωσε στον μουσικό εκδότη του Λονδίνου David Platz ο οποίος εντυπωσιασμένος ζήτησε και μουσική για το τραγούδι. Το μελοποίησε ο Γκάρι Μπρούκερ και στις 7 Μαρτίου 1967 έγιναν οι πρώτες ηχογραφήσεις. Η τελική ηχογράφηση έλαβε χώρα στα στούντιο της Olympic τον Απρίλιο του 1967.
Εξωτερικοί σύνδεσμοι
Κατηγορία:Progressive rock συγκροτήματα Κατηγορία:Βρετανικά μουσικά συγκροτήματα Κατηγορία:Rock συγκροτήματα
Δήμος Βεύτσανης
Ο Δήμος Βεύτσανης (Вевчани ) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Βεύτσανη ονομάζεται επίσης το χωριό στο οποίο βρίσκεται η έδρα του Δήμου Βεύτσανης. Αποτελεί τον μόνο οικισμό του δήμου.
Γεωγραφία
Ο Δήμος Βεύτσανης συνορεύει με:
Επίσημο αλφάβητο
Το επίσημο αλφάβητο είναι ένα σύστημα γραφής που είναι ειδικά ορισμένο ως επίσημο στα συντάγματα ή άλλους ισχύοντες νόμους των χωρών, πολιτειών και άλλες δικαιοδοσιών. Για μια επίσημη γλώσσα, το επίσημο αλφάβητο είναι πολύ πιο σπάνιο. Χρησιμοποιείται κυρίως όπου η επίσημη γλώσσα στην πράξη γράφεται με δύο ή περισσότερα αλφάβητα. Καθώς, σε αυτές τις γλώσσες, τη χρήση του αλφαβήτου έχει συχνά πολιτιστικές ή πολιτικές προεκτάσεις, η διακήρυξη επίσημου αλφαβήτου έχει μερικές φορές επικριθεί ότι έχει στόχο να επηρεάσει τον πολιτισμό ή την πολιτική ή και τα δύο. Στα επιθυμητά αποτελέσματα επίσης περιλαμβάνεται η μεγαλύτερη ευκολία της εκπαίδευσης, της επικοινωνίας και κάποιες άλλες πτυχές της ζωής.
Κατάλογος επίσημων αλφαβήτων
Παρακάτω είναι ένας μερικός κατάλογος των επίσημων αλφαβήτων που χρησιμοποιούνται σε διαφορετικές χώρες. Αυτά σε πλάγια γράμματα είναι τα κράτη που έχουν περιορισμένη διεθνή αναγνώριση.
Παραπομπές
Κατηγορία:Ορθογραφία
ΚΦΚ Ύρντινγκεν 05
Η ΚΦΚ Ύρντινγκεν 05 (μεταξύ 1953 και 1995 γνωστή ως Μπάγερ Ύρντινγκεν - Bayer Uerdingen) είναι γερμανική ποδοσφαιρική ομάδα. Ιδρύθηκε το 1905. Έδρα της ομάδας είναι το Grotenburg-Stadion, χωρητικότητας 34500 θεατών. Συμμετέχει στη Ρεγκιονάλλιγκα, την τέταρτη κατηγορία. Την περίοδο 1974-75 κέρδισε την άνοδο της στη Μπούντεσλιγκα. Υποβιβάστηκε την επόμενη περίοδο, αλλά επέστρεψε το 1979 παραμένοντας για δύο χρόνια. Επέστρεψε στην ανώτατη κατηγορία το 1983 και πήρε την τρίτη θέση το 1986. Το 1985 κέρδισε το Κύπελλο Γερμανίας (ποδόσφαιρο ανδρών) κερδίζοντας με 2-1 την Μπάγερν Μονάχου στο Ολυμπιακό Στάδιο Βερολίνου.
Εξωτερικοί σύνδεσμοι
Κατηγορία:ΚΦΚ Ύρντινγκεν 05 Κατηγορία:Ιδρύσεις ποδοσφαιρικών ομάδων το 1905
Ξανθόπουλος
Νικηφόρος Κάλλιστος
Σάρα Βίλιερς του Τζέρσεϊ
Η Σάρα Βίλιερς του Τζέρσεϊ (Sarah Villiers of Jersey, γεννημένη ως Σάρα Σοφία Φέιν Sarah Sophia Fane, 4 Μαρτίου 1785 - 26 Ιανουαρίου 1867) ήταν Βρετανίδα ευγενής και τραπεζίτης.
Στις 23 Μαΐου 1804 παντρεύτηκε τον Γεώργιο Βίλιερς, 5ο Κόμη του Τζέρσεϊ στη Μπέρκλεϊ Σκουέρ. Μαζί απέκτησαν επτά παιδιά:
Πέθανε στις 26 Ιανουαρίου 1867 στο Νο. 38 τις Μπέρκλεϊ Σκουέρ σε ηλικία 81 ετών.
Παραπομπές
Κατηγορία:Βρετανοί ευγενείς Κατηγορία:Αγγλίδες κόμισσες
Παναγιά Μου, Παναγιά Μου (τραγούδι)
Το τραγούδι "Παναγιά Μου, Παναγιά Μου" ήταν η Ελληνική συμμετοχή στη Eurovision 1976, ερμηνευμένο στα Ελληνικά από τη Μαρίζα Κωχ.
Το τραγούδι είναι από την Κωχ, ενώ οι στίχοι είναι του Μιχάλη Φωτιάδη και ο Μιχάλης Ροζάκης διηύθυνε την ορχήστρα. Το "Παναγιά Μου, Παναγιά Μου" ήταν η δεύτερη συμμετοχή που εκπροσωπούσε την Ελλάδα στο διαγωνισμό, μετά το ντεμπούτο της στη Eurovision 1974. Η Ελλάδα δεν συμμετείχε το 1975 ως ένδειξη διαμαρτυρίας στο ντεμπούτο της Τουρκίας στον Διαγωνισμό το ίδιο έτος λόγω της εισβολής της στην Κύπρο τον Ιούλιο του 1974. Το τραγούδι ήταν κατακραυγή ενάντια στην τουρκική εξωτερική πολιτική.
Η Eurovision 1976 έλαβε χώρα στη Χάγη της Ολλανδίας στις 3 Απριλίου 1976. Το "Παναγιά Μου, Παναγιά Μου" ερμηνεύτηκε δέκατο σε σειρά εμφάνισης σε 18 συμμετοχές της βραδιάς μετά την Άν-Καρίν Στρόμ της Νορβηγίας με το "Mata Hari" και πριν τον Fredi & Ystävät της Φιλανδίας με το "Pump-Pump". Στο τέλος της ψηφοφορίας, η συμμετοχή έλαβε 20 βαθμούς, τερματίζοντας στη 13η θέση στα 18 τραγούδια. Η τουρκική τηλεόραση εξέπεμψε τον τελικό, αλλά όχι την ελληνική συμμετοχή, βάζοντας στη θέση της ελληνικής συμμετοχής ένα εθνικιστικό τραγούδι.
Μετά από το "Παναγιά Μου, Παναγιά Μου", ως ελληνική συμμετοχή το 1977 ακολούθησε το "Μάθημα Σολφέζ" των Πασχάλη, Μπέσσυ, Ρόμπερτ και Μαριάννα.
Παραπομπές
Κατηγορία:Τραγούδια του 1976 Κατηγορία:Τραγούδια διαμαρτυρίας Κατηγορία:Αντιπολεμικά τραγούδια Κατηγορία:Τραγούδια της Ελλάδας στη Eurovision
Χαράλαμπος Θεοδωρίδης
Ο Χαράλαμπος Θεοδωρίδης ήταν Έλληνας πανεπιστημιακός.
Βιογραφικό
Γεννήθηκε το 1883 στην Καισάρεια της Καππαδοκίας στη Μικρά Ασία.
Με το έργο του 1954 "Επίκουρος, η αληθινή όψη του αρχαίου κόσμου", έγινε ο πρώτος σύγχρονος Έλληνας που ασχολήθηκε συστηματικά με το φιλόσοφο Επίκουρο και άνοιξε τον δρόμο προς την επανακάλυψη της επικούρειας φιλοσοφίας στην εποχή μας.
Πέθανε στην Αθήνα το βράδυ της 17ης προς 18η Νοεμβρίου 1957.
Πηγές
Κατηγορία:Έλληνες πανεπιστημιακοί
Κανναβινοειδή
Τα κανναβινοειδή είναι διάφορες δομικές κατηγορίες ενώσεων που βρίσκονται στο φυτό της κάνναβης κυρίως και στους περισσότερους ζωικούς οργανισμούς (αν και τα έντομα στερούνται τέτοιους υποδοχείς) ή ως συνθετικές ενώσεις. Το πιο αξιοσημείωτο κανναβινοειδές είναι το φυτοκανναβινοειδές τετραϋδροκανναβινόλη (THC) (δέλτα-9-THC), η κύρια ψυχοδραστική ένωση στην κάνναβη. Η κανναβιδιόλη (CBD) είναι, επίσης, ένα κύριο συστατικό των εύκρατων φυτών κάνναβης και ένα δευτερεύον συστατικό σε τροπικές ποικιλίες. Τουλάχιστον 113 διαφορετικά φυτοκανναβινοειδή έχουν απομονωθεί από την κάνναβη, αν και μόνο τέσσερα (δηλαδή, THCA, CBDA, CBCA και ο κοινός πρόδρομός τους CBGA) έχει αποδειχθεί ότι έχουν βιογενετική προέλευση. Το 2020 αναφέρθηκε ότι τα φυτοκανναβινοειδή μπορούν να βρεθούν και σε άλλα φυτά όπως το ροδόδενδρο, η γλυκόριζα και τα μαρσαντιόφυτα, και ακόμη νωρίτερα στην εχινάτσια (εχινάκεια). Τα φυτοκανναβινοειδή είναι φαινολικές ενώσεις πολλαπλών δακτυλίων που σχετίζονται δομικά με την THC, αλλά τα ενδοκανναβινοειδή είναι παράγωγα λιπαρών οξέων. Τα μη κλασικά συνθετικά κανναβινοειδή (κανναβιμιμητικά) περιλαμβάνουν αμινοαλκυλινδόλες, 1,5-διαρυλοπυραζόλες, κινολίνες και αρυλοσουλφοναμίδες καθώς και εικοσανοειδή που σχετίζονται με ενδοκανναβινοειδή.
Χρήσεις
Οι ιατρικές χρήσεις περιλαμβάνουν τη θεραπεία της ναυτίας λόγω χημειοθεραπείας, σπαστικότητας και πιθανώς νευροπαθητικού πόνου. Οι συχνές παρενέργειες περιλαμβάνουν ζάλη, καταστολή, σύγχυση, διάσπαση και «αίσθημα ευεξίας».
Υποδοχείς κανναβινοειδών
Πριν από τη δεκαετία του 1980, εικαζόταν ότι τα κανναβινοειδή παράγουν τα φυσιολογικά και συμπεριφορικά τους αποτελέσματα μέσω μη ειδικής αλληλεπίδρασης με τις κυτταρικές μεμβράνες, αντί να αλληλεπιδρούν με συγκεκριμένους υποδοχείς που συνδέονται με τη βιολογική μεμβράνη. Η ανακάλυψη των πρώτων υποδοχέων κανναβινοειδών στη δεκαετία του 1980 βοήθησε στην επίλυση αυτής της συζήτησης. Αυτοί οι υποδοχείς είναι κοινοί στα ζώα. Δύο γνωστοί υποδοχείς κανναβινοειδών ονομάζονται CB1 και CB2, με αυξανόμενες ενδείξεις για περισσότερους. Ο ανθρώπινος εγκέφαλος έχει περισσότερους υποδοχείς κανναβινοειδών από οποιονδήποτε άλλο τύπο υποδοχέα συζευγμένου με πρωτεΐνη G (GPCR).
Το Ενδοκανναβινοειδές Σύστημα (ECS) ρυθμίζει πολλές λειτουργίες του ανθρώπινου σώματος. Το ECS παίζει σημαντικό ρόλο σε πολλαπλές πτυχές των νευρικών λειτουργιών, συμπεριλαμβανομένου του ελέγχου της κίνησης και του κινητικού συντονισμού, της μάθησης και της μνήμης, του συναισθήματος και των κινήτρων, της συμπεριφοράς που μοιάζει με εθισμό και της ρύθμισης του πόνου, μεταξύ άλλων.
Υποδοχέας κανναβινοειδών τύπου 1
Οι υποδοχείς CB1 βρίσκονται κυρίως στον εγκέφαλο, πιο συγκεκριμένα στα βασικά γάγγλια και στο μεταιχμιακό σύστημα, συμπεριλαμβανομένου του ιππόκαμπου και του ραβδωτού σώματος. Βρίσκονται επίσης στην παρεγκεφαλίδα και στο αναπαραγωγικό σύστημα, τόσο του αρσενικού όσο και του θηλυκού. Οι υποδοχείς CB1 απουσιάζουν στον προμήκη μυελό, το τμήμα του εγκεφαλικού στελέχους που είναι υπεύθυνο για τις αναπνευστικές και καρδιαγγειακές λειτουργίες. Το CB1 βρίσκεται επίσης στο πρόσθιο ανθρώπινο μάτι και στον αμφιβληστροειδή.
Υποδοχέας κανναβινοειδών τύπου 2
Οι υποδοχείς CB2 βρίσκονται κυρίως στο ανοσοποιητικό σύστημα ή κύτταρα που προέρχονται από το ανοσοποιητικό  με ποικίλα πρότυπα έκφρασης. Αν και βρίσκεται μόνο στο περιφερικό νευρικό σύστημα, μια αναφορά δείχνει ότι το CB2 εκφράζεται από έναν υποπληθυσμό μικρογλοίας στην ανθρώπινη παρεγκεφαλίδα. Οι υποδοχείς CB2 φαίνεται να είναι υπεύθυνοι για ανοσοτροποποιητικές και πιθανώς άλλες θεραπευτικές επιδράσεις των κανναβινοειδών, όπως φαίνεται in vitro και σε ζωικά μοντέλα.
Παραπομπές
Κατηγορία:Κανναβινοειδή Κατηγορία:Ψυχοτρόπες ουσίες Κατηγορία:Κάνναβη Κατηγορία:Αντιεμετικά
Γοργώ (χώρα)
Η Γοργώ, κατά τον Προκόπιο, ήταν χώρα κείμενη στα βορειοανατολικά της Περσίας με προγενέστερο όνομα Υρκανία από την παλαιότερη περσική ονομασία της Βαρκόνα. Μετονομάστηκε «Γοργώ» κατά την ελληνιστική περίοδο.
Βεύτσανη
Η Βεύτσανη (Вевчани ) είναι χωριό στη Βόρεια Μακεδονία. Είναι ο μόνος οικισμός και η έδρα του Δήμου Βεύτσανης.
Ηγέτες των κομμάτων της Γερουσίας των ΗΠΑ
Οι Ηγέτες και οι Υφηγητές των κομμάτων της Γερουσίας των Ηνωμένων Πολιτειών, γνωστοί και ως "Αρχηγοί και Υπαρχηγοί της Πλειοψηφίας και της Μειοψηφίας", εκλέγονται από τους Γερουσιαστές των κομμάτων τους, σε μυστική ψηφοφορία. Σήμερα στο 117ο Κογκρέσο, από τις 20 Ιανουαρίου 2021, την πλειοψηφία των εδρών, κατέχουν οι Δημοκρατικοί Γερουσιαστές, ενώ την μειοψηφία των εδρών, κατέχουν οι Ρεπουμπλικανοί  Γερουσιαστές.
Βεύτσανη
Το χωριό βρίσκεται σε υψόμετρο 800-950 μέτρων πάνω από την επιφάνεια της θάλασσας. Βρίσκεται 14 χλμ. βορειοδυτικά της Στρούγκας. Συνορεύει με τα χωριά Οκτίστι, Ποτγκόρσι, Γκόρνα Μπελίσα και με την Αλβανία στα δυτικά.
Ηγέτες των κομμάτων της Γερουσίας των ΗΠΑ
Έτσι, οι Ηγέτες των κομμάτων τους ονομάζονται: Ηγέτης της Πλειοψηφίας (Majority Leader) για τους Δημοκρατικούς και Ηγέτης της Μειοψηφίας (Minority Leader) για τους Ρεπουμπλικανούς.
Βεύτσανη
Εξωτερικοί σύνδεσμοι
Κατηγορία:Χωριά της Βόρειας Μακεδονίας Κατηγορία:Δήμος Βεύτσανης
Ηγέτες των κομμάτων της Γερουσίας των ΗΠΑ
Οι Ηγέτες των κομμάτων, συνεπικουρούνται από τους υφηγητές ή υπαρχηγούς των κομμάτων (Whips), οι οποίοι συντονίζουν μαζί με τους Ηγέτες το πρόγραμμα του κόμματος, επικοινωνούν με τους Γερουσιαστές και διαχειρίζονται τα αντικείμενα των ημερίσιων διατάξεων και τους στόχους των κομμάτων.
Σημερινοί Ηγέτες και Υφηγέτες των κομμάτων, είναι οι:
Παραπομπές
* Κατηγορία:Ηγέτες εν ενεργεία Κατηγορία:Πολιτικοί των ΗΠΑ __ΕΥΡΕΤΗΡΙΟ__
Σάκης Αναστασιάδης
Ο Αθανάσιος (Σάκης) Αναστασιάδης (Λευκώνας Σερρών, 1961) είναι Έλληνας παλαίμαχος διεθνής ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα δυο διαφορετικών ομάδων, αρχικά του Πανσερραϊκού (1978-1985) και στη συνέχεια του Ηρακλή (1986-1993). Είναι ο μοναδικός ποδοσφαιριστής στην ιστορία του συλλόγου των Σερρών, ο οποίος έχει καταφέρει να σκοράρει και στις τρεις εθνικές κατηγορίες.
Ο Σάκης Αναστασιάδης ξεκίνησε τον αθλητισμό από την ομάδα του χωριού του, τον Ολυμπιακό Λευκώνα, από όπου σε ηλικία 17 ετών μεταπήδησε στον Πανσερραϊκό, με τη φανέλα του οποίου αγωνίστηκε μέχρι τον Δεκέμβριο του 1985. Επόμενος σταθμός στην καριέρα του ήταν ο Ηρακλής. Στις 17 Ιουλίου 1991 πήρε μεταγραφή στον Π.Α.Σ. Γιάννινα υπογράφοντας διετές συμβόλαιο, ωστόσο όμως 6 μήνες αργότερα, στις 14 Δεκεμβρίου 1991, πήρε μεταγραφή ξανά στον Ηρακλή μετά από απαίτηση του τότε προπονητή της ομάδας της Θεσσαλονίκης, Τάις Λίχμπρεχτς, υπογράφοντας τετραετές συμβόλαιο. Το καλοκαίρι του 1993 επέστρεψε στον Πανσερραίκο στη Γ΄Εθνική, οδηγώντας τον στην κατάκτηση του τίτλου (27 συμμετοχές, 3 γκολ). Το καλοκαίρι του 1995 υπέγραψε στην Α.Ε. Νιγρίτας για δυο χρόνια.
Αγωνιζόταν σε θέση αριστερού μέσου και επιθετικού, ενώ μετά το τέλος της ενεργού σταδιοδρομίας του, εργάσθηκε σαν προπονητής κυρίως σε ομάδες του νομού Σερρών. Ακόμη, χρημάτισε κατά καιρούς βοηθός προπονητής της ομάδας, όπως και προπονητής της ομάδας Νέων του συλλόγου, με την οποία αναδείχθηκε πρωταθλητής Ελλάδας Β΄ Εθνικής, το 2010.
Έλαβε μέρος σε συνολικά 310 αγώνες της μεγάλης κατηγορίας (139 με Πανσερραϊκό και 171 με Ηρακλή) και πέτυχε 42 τέρματα (14 με Πανσερραϊκό και 28 με Ηρακλή). Με τον Πανσερραϊκό έπαιξε και στη Β΄ Εθνική, τις χρονιές 1979-80 (πρωταθλητής βορείου ομίλου) και 1984-85 (δευτεραθλητής).
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Π.Α.Σ. Γιάννινα Κατηγορία:Έλληνες προπονητές ποδοσφαίρου Κατηγορία:Προπονητές ποδοσφαίρου Γ.Σ. Ηρακλή Θεσσαλονίκης
Διοικητική διαίρεση Περιφέρειας Κρήτης
Στον παρακάτω κατάλογο αναφέρονται οι περιφερειακές ενότητες, οι δήμοι, οι δημοτικές ενότητες, οι κοινότητες και οι οικισμοί της Περιφέρειας Κρήτης.
Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την Απογραφή Πληθυσμού της Ελλάδας του 2011, λαμβάνοντας υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014. Σύμφωνα με το Πρόγραμμα Κλεισθένης Ι (2019) οι δημοτικές και τοπικές κοινότητες μετονομάζονται πάλι σε Κοινότητες.
Κατηγορία:Κατάλογοι που αφορούν την Ελλάδα
Αγία Ευφημία Κεφαλονιάς
Η Αγία Ευφημία είναι χωριό της Κεφαλονιάς. Αποτελεί έδρα ομώνυμης τοπικής κοινότητας, της δημοτικής ενότητας (τέως δήμου) Πυλαρέων, του δήμου Σάμης, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. . Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Σάμης του νομού Κεφαλληνίας, στο γεωγραφικό διαμέρισμα Επτανήσων.
Γεωγραφία
Η Αγία Ευφημία είναι παράλιο χωριό στο ανατολικό τμήμα της Κεφαλονιάς. Βρίσκεται στον κόλπο της Σάμης, στον μυχό του φερώνυμου όρμου της Αγίας Ευφημίας και στη νότια είσοδο του στενού της Ιθάκης, σε μέσο σταθμικό υψόμετρο 10. Απέχει περίπου 32 χλμ. ΒΑ. του Αργοστολίου (μέσω Φαρακλάτων).
Τοπική κοινότητα
Η τοπική κοινότητα Αγίας Ευφημίας είναι χαρακτηρισμένη ως αγροτικός ημιορεινός οικισμός, με έκταση 25,797 χμ² (2011). Περιλαμβάνει και τους οικισμούς Δρακοπουλάτα, Ξηροπόταμος και Φερεντινάτα, καθώς και πολλές νησίδες και βραχονησίδες.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός είναι επίσημα κεταγεγραμμένος από το 1866 στον δήμο Πυλαρέων της Κεφαλονιάς. Το 1912 ορίστηκε έδρα της κοινότητας Αγίας Ευφημίας. Με το ΦΕΚ 136Α - 30/08/1994 αποσπάστηκε από την κοινότητα Αγίας Ευφημίας και ορίστηκε έδρα του δήμου Πυλαρέων. Με το ΦΕΚ 87Α - 07/06/2010, αποσπάστηκε από τον δήμο Πυλαρέων και προσαρτήθηκε στον δήμο Κεφαλονιάς. Με το ΦΕΚ 43Α - 09/03/2019 αποσπάστηκε από τον δήμο Πυλαρέων και προσαρτήθηκε στον δήμο Σάμης.
Ιστορικά στοιχεία
Η Αγία Ευφημία συνδέεται ιστορικά με όλη την περιοχή της Πυλάρου όπου ανήκει και θεωρήθηκε ως «τοποτηρητής» του βορείου τμήματος της Κεφαλονιάς. Σε ύψωμα κοντά στο χωριό, στη θέση Παλάτια, εντοπίστηκαν λείψανα αρχαίων οχυρωματικών έργων και οικοδομημάτων. Φαίνεται ότι αυτά τα κτίσματα ήταν βίγλες παρατήρησης της εισόδου και εξόδου, προς και από την εύφορη κοιλάδα-πέρασμα, ανάμεσα στις ορεινές περιοχές στα βόρεια και νότια.
Μεταφορές
Η Αγία Ευφημία είναι σημαντικός οδικός και ακτοπλοϊκός κόμβος του νησιού. Από το λιμάνι της αναχωρούν τα πλοία τοπικής συγκοινωνίας προς την Ιθάκη, ενώ μέσω αυτής περνάνε τα οχήματα προς τη χερσόνησο της Σάμης (Φισκάρδο, Άσος, κ.α.), από την ανατολική πλευρά της Κεφαλονιάς. Επίσης είναι σημαντική θέση ελλιμενισμού ιστιοπλοϊκών και εκδρομικών σκαφών.
Οικονομία
Οι κάτοικοι, εκτός από τον τουρισμό ασχολούνται και με την κτηνοτροφία, παράγοντας μεταξύ άλλων και την εκλεκτή πυλαρινή φέτα.
Εκδηλώσεις
Κάθε χρόνο, στις 11 Ιουλίου, γιορτάζει η εκκλησία της Αγίας Ευφημίας με λιτάνευση της εικόνας και μεγάλο λαϊκό πανηγύρι.
Εξωτερικοί σύνδεσμοι
Κατηγορία:Χωριά της Κεφαλονιάς Κατηγορία:Δήμος Κεφαλονιάς
Μιχάλης Μπακάκης
Ο Μιχάλης Μπακάκης (Αγρίνιο, 18 Μαρτίου 1991) είναι Έλληνας διεθνής ποδοσφαιριστής, ο οποίος αγωνίζεται ως δεξιός αμυντικός στην ΑΕΚ. Από την σεζόν 2021-22, αγωνίζεται με την ΑΕΚ Β.
Σε συλλογικό επίπεδο
Ξεκίνησε από τις ακαδημίες του Παναιτωλικού το 2007 και έναν χρόνο αργότερα προωθήθηκε στην ανδρική ομάδα του συλλόγου. Την περίοδο 2011-12 παραχωρήθηκε στα Χανιά, ενώ την επόμενη επέστρεψε στην ομάδα του Αγρινίου και καθιερώθηκε ως βασικός, μετρώντας τα επόμενα δύο χρόνια 66 συμμετοχές στο πρωτάθλημα.
Την άνοιξη του 2014 ανακοινώθηκε πως η ομάδα του και ο ίδιος ήρθαν σε συμφωνία με την ΑΕΚ, με την οποία υπέγραψε τετραετές συμβόλαιο συνεργασίας.
Τον Νοέμβριο του 2021, ανακοινώθηκε ότι ο Μπακάκης θα αγωνίζεται στο εξής, στην δεύτερη ομάδα της ΑΕΚ.
Στις εθνικές ομάδες
Το Νοέμβριο του 2014 κλήθηκε για πρώτη φορά στην εθνική Ελλάδας και στις 18 του ίδιου μήνα πραγματοποίησε το ντεμπούτο του στον εντός έδρας φιλικό αγώνα εναντίον της Σερβίας.
Τίτλοι - Διακρίσεις
ΑΕΚ
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Α.Ο. Χανιά Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα)
Σύρτη
Η Σύρτη (αραβικά: سرت, από το αρχαιοελληνικό Σύρτις) είναι πόλη και λιμάνι της Λιβύης. Βρίσκεται στη νότια ακτή του κόλπου της Σύρτης (στα αρχαία ελληνικά Μεγάλη Σύρτις, από όπου πήρε και το όνομά της η πόλη). Η Σύρτη βρίσκεται στα μισά του δρόμου μεταξύ της Τρίπολης και της Βεγγάζης. Ο οικισμός ιδρύθηκε στις αρχές του 20ου αιώνα από Ιταλούς, στο χώρο του φρουρίου του 19ου αιώνα που είχε χτιστεί από Οθωμανούς. Ο πληθυσμός της πόλης αυξήθηκε αρκετά μετά το Β΄ Παγκόσμιο Πόλεμο. Δεδομένου ότι ήταν η γενέτειρα του Μουαμάρ Καντάφι, η Σύρτη ευνοήθηκε από την κυβέρνηση Καντάφι. Στις 19 Φεβρουαρίου του 2015, την πόλη κατέλαβε το Ισλαμικό Κράτος,. Στις 10 Αυγούστου 2016, δυνάμεις υπέρ της κυβέρνησης της Λιβύης, υποστηριζόμενες από τον ΟΗΕ, κατέλαβαν τα κεντρικά του Ισλαμικού Κράτους. Στις 6 Ιανουαρίου 2020, ο Λιβυκός Εθνικός Στρατός υπό τον στρατηγό Χαλίφα Χαφτάρ, απελευθέρωσε την Σύρτη από την φιλοτουρκική κυβέρνηση της Δυτικής Λιβύης.
Εξωτερικοί σύνδεσμοι
Κατηγορία:Πόλεις της Λιβύης Κατηγορία:Λιμένες της Μεσογείου
Παύλος Δημητρίου (ποδοσφαιριστής)
Ο Παύλος Δημητρίου (Σέρρες, 1957) είναι έλληνας παλαίμαχος ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα δυο διαφορετικών ομάδων, κυρίως του Πανσερραϊκού (1974-1985 και 1987-1989) αλλά και της ΑΕΚ (1986-1987).
Ξεκίνησε να αγωνίζεται στους "μικρούς" της ομάδας από ηλικία 12 ετών (1969) και στα 18 του χρόνια ντεμπουτάρισε στην πρώτη ομάδα ως αριστερός οπισθοφύλακας, αλλά σύντομα μεταπήδησε στο χώρο του κέντρου, παίζοντας σαν ηγετικός μέσος. Διετέλεσε αρχηγός της ομάδας του Πανσερραϊκού από το 1976 και μεταγράφηκε στην ΑΕΚ το Δεκέμβρη του 1985, δεν κατάφερε όμως να μονιμοποιηθεί λόγω των πολλών διοικητικών προβλημάτων στην "Ένωση" εκείνης της εποχής. Επέστρεψε στον Πανσερραϊκό το καλοκαίρι του 1987, όμως ένας σοβαρός τραυματισμός που υπέστη τη σεζόν 1988-89 ανέστειλε την πορεία του, με αποτέλεσμα να τερματίσει την σταδιοδρομία του ως παίκτης της ομάδας της Νιγρίτας, την περίοδο 1989-90, στη Γ΄Εθνική. Με τον Πανσερραϊκό αναδείχθηκε πρωταθλητής Β΄Εθνικής την περίοδο 1979-80 (στο βόρειο όμιλο) και δευτεραθλητής την περίοδο 1984-85. Έχει λάβει μέρος σε συνολικά 262 αγώνες της μεγάλης κατηγορίας (243 με τον Πανσερραϊκό και 19 με την ΑΕΚ), έχοντας σκοράρει 20 φορές (19 με τον Πανσερραϊκό και μια με την ΑΕΚ).
Ως προπονητής έχει εργασθεί σε αρκετούς συλλόγους, μεταξύ των οποίων και ο Πανσερραϊκός.
Επιτραπέζια αντισφαίριση
μικρογραφία|Τραπέζι επιτραπέζιας αντισφαίρισης Η επιτραπέζια αντισφαίριση, γνωστή ευρέως και ως πινγκ-πονγκ, είναι άθλημα ρακέτας που προέρχεται από την αντισφαίριση αλλά διακρίνεται από το ότι η επιφάνεια του παιχνιδιού του βρίσκεται πάνω από ένα σταθερό τραπέζι, και όχι το γήπεδο στο οποίο στέκονται οι παίκτες. Το άθλημα κατάγεται από το Ηνωμένο Βασίλειο. Συγκεκριμένα επινοήθηκε στην Αγγλία στα τέλη της δεκαετίας του 1870 ως δραστηριότητα αναψυχής για μετά το γεύμα. Παίζεται σε εσωτερικό χώρο και απαιτεί σχετικά μικρό κόστος εξοπλισμού, ανάλογα φυσικά με τις ανάγκες καθενός. Αν και έχει αρκετές ομοιότητες με την αντισφαίριση (κυρίως ως προς τους κανονισμούς), η σύγκριση μεταξύ τους σταματά εδώ. Το βάρος της μπάλας, η μικρή περιοχή του τραπεζιού, ο περιορισμένος χρόνος αντίδρασης κάνουν το παιχνίδι αρκετά σύνθετο και δύσκολο, ενώ απαιτείται, όσο και αν φαίνεται περίεργο, ιδιαίτερα καλή φυσική κατάσταση. Για το λόγο αυτό το 2003 θεσμοθετήθηκε σε επαγγελματικό επίπεδο η κατηγοριοποίηση των παικτών σε ομάδες, σύμφωνα με το σωματικό τους βάρος, όπως ακριβώς γίνεται και σε άλλα αθλήματα (π.χ. αντισφαίριση). Είναι ολυμπιακό άθλημα και εντάχθηκε στο πρόγραμμα των Θερινών Ολυμπιακών Αγώνων του 1988 στη Σεούλ ως άθλημα επίδειξης.
Καλλιθέα Αττικής
Η Καλλιθέα είναι πολυπληθές προάστιο των Αθηνών και δήμος του Νοτίου Τομέα Αθηνών της Περιφέρειας Αττικής. Διαθέτει μόνιμο πληθυσμό 97.616 κατοίκους και έχει πυκνότητα πληθυσμού 20.550 κατοίκους ανά τετραγωνικό χιλιόμετρο, αποτελώντας έτσι τον πιο πυκνοκατοικημένο δήμο της Ελλάδας. Ο οικιστικός πυρήνας της Καλλιθέας είναι η πλατεία Δαβάκη, που βρίσκεται περίπου 3 χιλιόμετρα νότια από το κέντρο της Αθήνας.
Επιτραπέζια αντισφαίριση
Μπάλα
Οι διεθνείς κανόνες ορίζουν ότι το παιχνίδι παίζεται με μια ελαφριά (2,7 γραμμ.) με διάμετρο 40 χλστ. μπάλα. Οι κανόνες ορίζουν ότι η μπάλα πρέπει να αναπηδήσει έως 24-26εκ., όταν πέφτει από ύψος 30,5 εκ. πάνω στο τραπέζι. Η μπάλα των 40 χλστ. καθιερώθηκε μετά τους Ολυμπιακούς Αγώνες του 2000. Μια μπάλα 40 χλστ. είναι πιο αργή και περιστρέφεται λιγότερο από την κανονική μπάλα 38 χλστ. (1,5 ίντσας). Η μπάλα είναι κατασκευασμένη από πλαστικό υψηλής αναπήδησης (celluloid) ή παρόμοια πλαστικά υλικά, χρώματος πορτοκαλί ή λευκού. Τα αστέρια στην μπάλα υποδεικνύουν την ποιότητά της. Οι μπάλες 5 αστεριών που φέρουν το σήμα ITTF (International Table Tennis Federation, Διεθνής Ομοσπονδία Επιτραπέζιας Αντισφαίρισης) χρησιμοποιούνται σε διεθνείς και επίσημους αγώνες.
Καλλιθέα Αττικής
Οριοθέτηση
Η Καλλιθέα καταλαμβάνει μία μακρόστενη εν γένει έκταση: εκτείνεται από τις οδούς Λαγουμιτζή και Καλλιρρόης στα βόρεια ως τον φαληρικό όρμο στα νότια. Από βορρά προς νότο, διατρέχεται από την κεντρική της λεωφόρο, τη Λεωφόρο Θησέως, λεωφόρο Ελευθερίου Βενιζέλου πλέον, συνολικού μήκους τεσσάρων χιλιομέτρων. Στα ανατολικά οριοθετείται από τη λεωφόρο Ανδρέα Συγγρού η οποία τη χωρίζει από τον Νέο Κόσμο, τη Νέα Σμύρνη και το Παλαιό Φάληρο. Στα δυτικά, η τεχνητή κοίτη του Ιλισού και οι γραμμές του Ηλεκτρικού Σιδηροδρόμου (Γραμμής 1 του Μετρό) τη χωρίζουν από το Μοσχάτο και τον Ταύρο. Σημειώνεται ότι από την περιοχή δυτικά των σιδηροδρομικών γραμμών, μόνο το οικοδομικό τετράγωνο που περιλαμβάνει το κτίριο της Σιβιτανιδείου Σχολής εντάσσεται στα όρια του Δήμου Καλλιθέας.
Επιτραπέζια αντισφαίριση
Τραπέζι
thumb|270px|Παρουσίαση του τραπεζιού επιτραπέζιας αντισφαίρισης με τις επίσημες διαστάσεις Η επιτραπέζια αντισφαίριση παίζεται σε τραπέζι φτιαγμένο από ξύλο ή σύνθεση ξύλου και μετάλλου. Η επιφάνεια του τραπεζιού είναι ματ χρώματος ανοιχτού πράσινου ή μπλε. Η επάνω επιφάνεια του τραπεζίου γνωστή επίσης ,σαν επιφάνεια παιδιάς είναι ορθογώνια μήκους 2,74 μ. πλάτους 1,525 μ. και βρίσκεται σε οριζόντια θέση 76 εκ. πάνω από το έδαφος. Χωρίζεται σε δύο μέρη από το φιλέ που χωρίζει το τραπέζι σε δύο γήπεδα. Το φιλέ έχει ύψος 15,25 εκ. και εκτείνεται 15,25 εκ. πέρα από κάθε πλευρά του τραπεζιού. Η επιφάνεια παιδιάς πρέπει να είναι ομοιόμορφα βαμμένη με σκοτεινό χρώμα ματ και να έχει μια λευκή γραμμή πλάτους 2 εκ. κατά μήκος της κάθε πλευράς. Οι λευκές γραμμές κατά μήκος των 2,74 μ. ονομάζονται «πλευρικές γραμμές». Οι λευκές γραμμές κατά μήκος των 1,525 μ. ονομάζονται «τελικές γραμμές». Η επιφάνεια παιδιάς διαιρείται σε δυο ίσα γήπεδα από ένα κάθετο φιλέ που είναι παράλληλος με τις ακραίες γραμμές και συνεχής σ’ όλη την έκταση του κάθε γηπέδου.
Καλλιθέα Αττικής
Ιστορία
Ο οικισμός της Καλλιθέας κατοικήθηκε τον 19ο αιώνα, από την δεκαετία του 1870 και εντεύθεν. Ο έμπορος Λάσκαρις Λασκαρίδης, ο πανεπιστημιακός και συγγραφέας Γεώργιος Π. Κρέμος και ο νομικός Γεώργιος Φιλάρετος ήταν ανάμεσα στους πρώτους οικιστές (1884-1885) της Καλλιθέας. Από το 1922 εγκαταστάθηκαν πρόσφυγες, ύστερα από την Μικρασιατική Καταστροφή. Η κοινότητα της Καλλιθέας ιδρύθηκε το 1925, οπότε ο οικισμός αποσπάσθηκε από τον Δήμο Αθηναίων και το 1933 ανακηρύχθηκε ανεξάρτητος δήμος.
Επιτραπέζια αντισφαίριση
Ρακέτα
Η ρακέτα αποτελείται από δύο μέρη: το ξύλο και τα λάστιχα. Υπάρχουν διάφορα είδη λάστιχων και ξύλων. Για παράδειγμα υπάρχουν επιθετικά, αμυντικά ή άλλα ξύλα, όπως επίσης υπάρχουν και λάστιχα με λεία επιφάνεια και επιφάνεια με δοντάκια. Το στυλ παιχνιδιού του παίκτη είναι ο οδηγός για την αγορά της κατάλληλης ρακέτας.
Ο φιλές
Το συγκρότημα του φιλέ αποτελείται από ένα δίχτυ, την ανάρτηση τους στύλους στήριξης, καθώς και τα συστήματα στήριξης του στο τραπέζι. Το δίχτυ κρέμεται από ένα κορδόνι που είναι στερεωμένο σε κάθε άκρη του από ένα κάθετο στύλο ύψους 15,25 εκ. του οποίου το εξωτερικό άκρο είναι 15,25 εκ. έξω από την πλευρική γραμμή. Το επάνω μέρος του διχτυού σε όλο το μήκος του, πρέπει να είναι σε ύψος 15,25 εκ. από το επίπεδο της επιφάνειας παιδιάς. Το κάτω μέρος του διχτυού σε όλο το μήκος του, πρέπει να είναι όσο το δυνατόν κοντύτερα στην επιφάνεια παιδιάς και στους στύλους στήριξης
Καλλιθέα Αττικής
Ιστορία
Την δεκαετία του 1990, μετά τη διάλυση της Ένωσης Σοβιετικών Σοσιαλιστικών Δημοκρατιών, ο δήμος υποδέχθηκε Πόντιους παλιννοστούντες.
Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011, ουδεμία μεταβολή επήλθε σύμφωνα με το άρθρο 1,§ 5.1.Β αυτού.
Επιτραπέζια αντισφαίριση
Τρόπος παιχνιδιού
Περιλαμβάνει τέσσερα αγωνίσματα:
Καλλιθέα Αττικής
Εκπαίδευση
Στην Καλλιθέα εδρεύουν δύο πανεπιστήμια, το Πάντειο Πανεπιστήμιο Πολιτικών και Κοινωνικών Επιστημών και το Χαροκόπειο Πανεπιστήμιο, καθώς και η ιστορική Σιβιτανίδειος Δημόσια Σχολή Τεχνών και Επαγγελμάτων.
Επιτραπέζια αντισφαίριση
Σέρβις
Στο παιχνίδι ένας πόντος ξεκινάει με τον παίκτη να σερβίρει την μπάλα. Το εναρκτήριο χτύπημα πραγματοποιείται πίσω από την γραμμή του τραπεζιού, με την μπάλα στην παλάμη του ενός χεριού και την ρακέτα στην άλλη, ο παίκτης που σερβίρει πετάει την μπάλα προς τα πάνω, χωρίς να της δίνει φάλτσο αναγκαστικά, τουλάχιστον 15 εκατοστά. Η μπάλα από την στιγμή που ξεκινάει στο σέρβις μέχρι την στιγμή που χτυπιέται από την ρακέτα πρέπει να είναι πάνω από την επιφάνεια παιδιάς και πίσω από τη τελική γραμμή αυτού που σερβίρει, και δεν θα πρέπει να κρύβεται από μέρος του σώματος ή του ρουχισμού αυτού που σερβίρει ή του συμπαίκτη του στα διπλά. Είναι στην ευθύνη του παίκτη να σερβίρει με τέτοιο τρόπο ώστε ο διαιτητής να κρίνει αν είναι ορθό ή όχι το σέρβις του.
Καλλιθέα Αττικής
Εκπαίδευση
Στον δήμο υπάρχουν 11 παιδικοί δημοτικοί σταθμοί, 25 δημόσια νηπιαγωγεία, 22 δημόσια δημοτικά σχολεία, 14 δημόσια γυμνάσια, 7 δημόσια λύκεια, παράλληλα λειτουργεί και 1 εσπερινό γυμνάσιο-λύκειο και 1 ιδιωτικό.
Αθλητισμός
μικρογραφία|Γήπεδο Καλλιθέας Γνωστά αθλητικά σωματεία του δήμου είναι:
Επιτραπέζια αντισφαίριση
Σέρβις
Ο παίκτης τότε πρέπει να χτυπήσει την μπάλα με τέτοιο τρόπο, ώστε να αναπηδήσει μία φορά στο δικό του μισό του τραπεζιού και τουλάχιστον μία φορά σε αυτό του αντιπάλου. Αν η μπάλα χτυπήσει στο φιλέ, αλλά δεν χτυπήσει στην μεριά του αντιπάλου, τότε ο αντίπαλος κερδίζει τον πόντο. Όμως αν η μπάλα χτυπήσει στο φιλέ και παρ' όλα αυτά προχωρήσει και αναπηδήσει στην άλλη πλευρά, τότε έχουμε net (νετ). Σε αυτή την περίπτωση το παιχνίδι σταματά και ο παίκτης επαναλαμβάνει το σέρβις. Ένας παίκτης μπορεί να κάνει οποιονδήποτε αριθμό net χωρίς να υπάρχει κάποια ποινή.
Καλλιθέα Αττικής
Μνημεία
μικρογραφία|Ωδείο μικρογραφία|Οικία Λασκαρίδου
Επιτραπέζια αντισφαίριση
Πόντοι
Ένα σετ κερδίζεται από τον παίκτη (ή το ζευγάρι στο διπλό) που θα φθάσει πρώτος στους 11 πόντους, εκτός εάν το σκορ φθάσει 10 -10, οπότε και χρειάζεται διαφορά 2 πόντων για να κριθεί το σετ. Ένας αγώνας τελειώνει στα τρία ή τα τέσσερα νικηφόρα σετ.
Καλλιθέα Αττικής
Μνημεία
Στην Καλλιθέα υπάρχουν πολλά κτίρια και μνημεία όπως:
Το 1909, η «Ανώνυμη Μετοχική Εταιρεία Οικοδομικών Επιχειρήσεων», κατασκευάστρια εταιρεία και των πρώτων οικιών του νεοϊδρυθέντος (1884) οικισμού και μετέπειτα δήμου, κατασκεύασε στην περιοχή του Χαροκόπου, 50 πανομοιότυπες πέτρινες διώροφες οικίες, εξαιρετικής αρχιτεκτονικής, βασισμένες σε σχέδια του γνωστού Γερμανού αρχιτέκτονα, Ερνέστου Τσίλερ.
Επιτραπέζια αντισφαίριση
Επιτυχημένη απόκρουση
Μια επιτυχημένη απόκρουση είναι το χτύπημα της μπάλας με τη ρακέτα, αφού αυτή έχει αναπηδήσει μία φορά στο γήπεδό μας έτσι, ώστε να επιστρέψει στο γήπεδο του αντιπάλου. Η μπάλα επιτρέπεται να χτυπήσει στο φιλέ κατά τη διάρκεια της απόκρουσης, αρκεί να περάσει από τη μεριά του αντιπάλου.
Καλλιθέα Αττικής
Μνημεία
Από την εποχή του Β΄ Παγκοσμίου Πολέμου υπάρχουν πολλά ιστορικά κτίρια όπως το «Διατηρητέο κτίριο ΠΕΑΝ», κτίριο της εποχής του Μεσοπόλεμου (φέρεται κατασκευασμένο μεταξύ των ετών 1935-1940), κηρυγμένο ως Ιστορικό Διατηρητέο Μνημείο. Σήμερα στεγάζει το «Μουσείο Π.Ε.Α.Ν» (Πανελλήνιος Ένωσις Αγωνιζομένων Νέων).
Επιτραπέζια αντισφαίριση
Σειρά
Η σειρά στα σερβίς αλλάζει κάθε 2 πόντους. Αυτό συνεχίζεται μέχρι ένας παίκτης να κερδίσει το σετ. Μετά το τέλος του σετ, οι παίκτες αλλάζουν γήπεδα και ο παίκτης που σέρβιρε πρώτος στην αρχή του προηγούμενου σετ αποκρούει πρώτος. Στο διπλό οι κανόνες στην αλλαγή του σερβίς και του γηπέδου είναι οι ίδιοι όπως και στο απλό, με τη διαφορά ότι το σερβίς εκτελείται πάντα από την δεξιά μεριά και πάντα διαγώνια. Κάθε 2 πόντους αυτός που κάνει το σερβίς αλλάζει με τον συμπαίκτη του έτσι, ώστε ο άλλος να αποκρούσει το σερβίς του αντιπάλου. Στο διπλό οι μπαλιές παίζονται με συγκεκριμένη σειρά. Όταν ένα ζευγάρι κάνει το σερβίς, ο ένας κάνει το σερβίς και ο άλλος αποκρούει την μπαλιά που έρχεται από τον αντίπαλο κοκ.
Καλλιθέα Αττικής
Δήμος Καλλιθέας
Ο δήμος Καλλιθέας βρίσκεται στην Περιφερειακή Ενότητα Νοτίου Τομέα Αθηνών της Περιφέρειας Αττικής.
Έμβλημα
Ο δήμος Καλλιθέας έχει ως έμβλημά του τον Θησέα, γιο του Αιγέα, ο οποίος σύμφωνα με την ελληνική μυθολογία, όταν επέστρεψε από την Κρήτη όπου είχε σκοτώσει τον Μινώταυρο, αποβιβάστηκε στις ακτές της σημερινής Καλλιθέας.
Επιτραπέζια αντισφαίριση
Σειρά
Εξαιτίας της απατηλής του απλότητας οι περισσότεροι από αυτούς που έχουν παίξει επιτραπέζια αντισφαίριση τείνουν να μην το παίρνουν στα σοβαρά. Εντούτοις υπάρχουν πάρα πολλά τα οποία πρέπει να έχει κανείς υπόψη του για να μπορέσει να παίξει επιτραπέζια αντισφαίριση. Για παράδειγμα υπάρχει μια μεγάλη ποικιλία τεχνικών χτυπημάτων και φάλτσων τα οποία κάνουν το παιχνίδι αρκετά συναρπαστικό, αλλά ταυτόχρονα και πολύ δύσκολο. Ο καλύτερος τρόπος να μάθει κανείς επιτραπέζια αντισφαίριση είναι να πάει σε κάποιο σωματείο ή να αρχίσει με κάποιον προπονητή.
Καλλιθέα Αττικής
Κοινοτάρχες
Η Καλλιθέα αναγνωρίστηκε ως Κοινότητα το 1925. Πρόεδροι διετέλεσαν οι:
Επιτραπέζια αντισφαίριση
Πηγές
Κατηγορία:Αθλήματα με ρακέτα Κατηγορία:Ολυμπιακά αθλήματα
Καλλιθέα Αττικής
Δήμαρχοι
Δήμαρχοι διετέλεσαν τα ακόλουθα πρόσωπα :
Μέσα ενημέρωσης
Το KallitheaCity.com είναι ένα ανεξάρτητο τοπικό μέσο ενημέρωσης, με κυρίως περιεχόμενο τα πολιτιστικά και τα δημοτικά νέα της πόλης. Δημιουργήθηκε μετά τις δημοτικές εκλογές του Μαΐου του 2014. Επίσης εντός Καλλιθέας στεγάζονται οι τηλεοπτικοί σταθμοί MEGA (με κεντρικά γραφεία στην Αθήνα), ΑΡΤ και Alert TV, ο ραδιοφωνικός σταθμός ΑΡΤ FM 90.6 (με κεντρικά γραφεία στην Αθήνα), οι εφημερίδες του πρώην ΔΟΛ Τα Νέα και το Το Βήμα της Κυριακής και η ιστοσελίδα in.gr.
Γοργώ (η Λέσβια)
Η Γοργώ η Λέσβια (7ος - 6ος αιώνας π.Χ) ήταν Έλληνίδα λυρική ποιήτρια των αρχαίων χρόνων, σύγχρονη και ανταγωνίστρια της Σαπφούς. Για τη ζωή και τη δράση της είναι γνωστές μόνο κάποιες πληροφορίες από το έργο της Σαπφούς και τον μεταγενέστερο σχολιασμό του Μαξίμου εκ Τύρου.
Σχέσεις με την Σαπφώ
Η Σαπφώ αναφέρεται με ειρωνεία και τρόπο ελάχιστα κολακευτικό σε ένα διασωζόμενο σπάραγμα του έργου της σε σχέση με την Γοργώ. Ο Μάξιμος ο εκ Τύρου αναφέρει πως η σχέση μεταξύ των δύο ήταν αντίστοιχη αυτής του Σωκράτη με τον Πρωταγόρα.
Παραπομπές
Κατηγορία:Αρχαίοι Έλληνες λυρικοί ποιητές Κατηγορία:Αρχαίοι Λέσβιοι
Ελένη Μαυροδήμου
Η Ελένη Μαυροδήμου είναι Ελληνίδα αθλήτρια και προπονήτρια τοξοβολίας.
Παραπομπές
Κατηγορία:Έλληνες αθλητές της τοξοβολίας Τοξοβολιας Κατηγορία:Τοξότες ΠΑΟ
ΡΚ Στρασμπούρ
Η Ρασίνγκ Κλαμπ ντε Στρασμπούρ Αλζάς (γαλλικά: Racing Club de Strasbourg Alsace) συντομευμένη σε ΡΚ Στρασμπούρ, Ρασίνγκ ή ΡΚΣ, είναι μια γαλλική ποδοσφαιρική ομάδα με έτος ίδρυσης το 1906 υπό το όνομα ΦΚ Νόιντορφ, από το όνομα μιας συνοικίας του Στρασβούργου. Συμμετέχει στις πρώτες της επίσημες διοργανώσεις από το 1909 εντός της Γερμανικής Ποδοσφαιρικής Ομοσπονδίας, πριν πάρει το σημερινό της όνομα και μετακινηθεί στις γαλλικές διοργανώσεις το 1919. Η ομάδα χρησιμοποιεί ως έδρα το 1914 τον κήπο Εμερλέ (γαλ:Haemmerlé), ένα μεγάλο λιβάδι στην θέση του οποίου χτίστηκε το σημερινό γήπεδο Σταντ ντε λα Μεϊνό από το 1921.
Η ομάδα αποκτά επαγγελματικό καταστατικό το 1933 και επιβάλλεται τότε ως μία από τις καλύτερες γαλλικές ποδοσφαιρικές ομάδες. Μετά από δύο χαμένους τελικούς το 1937 και το 1947, η ΡΚ Στρασμπούρ κατακτά το πρώτο της Κύπελλο Γαλλίας το 1951. Στη διάρκεια της δεκαετίας του 1960, δίνει τα πρώτα της διεθνή παιχνίδια, όπου αποκλείει σημαντικούς αντιπάλους όπως η Μίλαν και η Μπαρτσελόνα. Στη συνέχεια κατακτά ένα δεύτερο Κύπελλο Γαλλίας το 1966 πριν στεφτεί πρωταθλήτρια Γαλλίας το 1979. Από τα μέσα της δεκαετίας του 1990, η τροπαιοθήκη της ομάδας έχει ενισχυθεί με ένα Κύπελλο Ιντερτότο (1995), δύο Λιγκ Καπ (1997 και 2005) και ένα τρίτο Κύπελλο Γαλλίας (2001).